cyanic-selkie/wikianc huggingface dataset:
Norled
Stavangerske
Stavangerske var også en stor aktør og eier innenfor Nor-Cargo AS frem til Nor-Cargo ble solgt til Posten i 2004. Den resterende godsvirksomheten i Stavangerske (Nor-Cargo Shipping AS) ble videreført under det nye navnet Nor Lines AS. Fra 1989 var Stavangerske også involvert i det internasjonale tankskipsmarkedet, og senere også innen kjøleskip og bilskip, og i 2006 hadde DSD Shipping eierandeler i ca. 20 skip.
HSD
Tre år etter, i 1883 overtok HSD Det Vestlandske Dampskibsselskab, som hadde tre dampskip, og selskapet hadde da tilsammen seks dampskip i sin tjeneste. Etter dette vokste selskapet jevnt og trutt, og i 1930 hadde selskapet 14 dampskip og tre motorskip på tilsammen 4.295 brutto reg. tonn. Selskapets første motorskip var MS Austli som ble kjøpt i 1920. I 1938 bygget HSD sin første rene bilferge, MF «Folgefonn».
I 1955 hadde selskapet fortsatt 17 skip, men sammensetningen av flåten var endret; det var da 14 motorskip og tre dampskip. Etter dette begynte en kraftig utbygging av flåten, med flere og flere rene bilferger. I 1980 var flåten på 34 båter, hvorav 25 bilferger, fire snøggbåter og fem andre båter. I 1961 fikk selskapet sin første hydrofoilbåt, MS «Teisten», som gikk mellom Bergen og Sunnhordland. Det var fra 1960 at ferjefrakt av biler virkelig skjøt fart, med en tidobling fra ca. 100.000 fraktede biler i 1961 til ca. 1 mill. fraktede biler i 1974. I 1962 overtok HSD Det Midthordlandske Dampskibsselskab, og i 2001 ble også Bergen Nordhordland Rutelag (BNR) overtatt. Etter overtakelsen av BNR var flåten i 2003 oppe i om lag 40 båter, hvorav rundt 30 bilferger og rundt 10 hurtigbåter. Selskapet fraktet på dette tidspunktet 4,6 mill. biler pr. år.
Selskapet HSD Sjø AS ble etablert som datterselskap av HSD 7. april 2000, og 2. mai samme år overtok selskapet hele HSDs skipsvirksomhet. Etter fusjon mellom HSD og Gaia Trafikk skiftet HSD navn til Tide 3. november 2006, og HSD Sjø endret navn til Tide Sjø AS senere samme måned.
Flåteoversikt
(Status pr. jan 2023)
Storlia naturreservat
Storlia naturreservat ligger ved Bjøllånes i Dunderlandsdalen i Saltdal kommune i Nordland. Naturreservatet har et areal på ca. 23,5 km². Området er vernet for å sikre en naturlig utvikling av plante- og dyrelivet i et spesielt skog- og fjellområde i Dunderlandsdalen.
Naturreservatet grenser til Saltfjellet-Svartisen nasjonalpark.
Høland og Setskog Sparebank
Høland og Setskog Sparebank (stiftet 6. juni 1849 som Høland Præstegjelds Sparebank) er en selvstendig sparebank i Eika Gruppen med fire kontorer i Aurskog-Høland; Bjørkelangen, Setskog, Hemnes og Løken.
Historie
Banken stiftet av sogneprest som Høland Præstegjelds Sparebank den 6. juni 1849, og bankdriften ble lagt til Skedsmo. Banken ble opprettet med kornmagasiner som midler i fond.
I 1861 fikk banken innskytervalgte og i 1893 fikk banken forstanderskap. Det første avdelingskontoret ble etablert på Hemnes samme år. I 1909 løsriver Setskog seg fra Høland, og banken får sitt første underskudd. Året etter trekker Setskog seg ut av samarbeidet og oppretter Setskog Sparebank i 1912.
Økonomien tar seg opp igjen, og gjennom første verdenskrig går det greit for banken. På slutten av 20-tallet kommer krisen, og banken blir plutselig eiendomsbesitter, men banken klarer seg gjennom denne perioden og andre verdenskrig går banken bra. Etter krigen blir det jevn vekst som ellers i landet, og all fokus er å komme seg på beina.
Ved bankens 100-årsjubileum var forvaltningskapitalen på nesten 6 millioner kroner og egenkapitalen på nesten 360 000 kroner.
I 1985 blir hovedkontoret flyttet fra Løken til Bjørkelangen. Da har dataalderen inntatt bankvesenet med kasseterminaler. I 1995 får banken nytt avdelingskontor på Løken i sammenheng med nytt butikksenter. Banken får egne nettsider og tilbyr kundene nettbank, brevgiro og telebank i 1998.
Courteney Cox
Courteney Bass Cox (tidligere Courteney Cox Arquette; født 15. juni 1964 i Birmingham i Alabama) er en amerikansk skuespiller.
Høland og Setskog Sparebank
Historie
I 1997 ble Høland Sparebank en del av Eika Gruppen sammen med 100 andre banker i den hensikt å styrke bankenes posisjon som totalleverandør for kundene. Eika skifter navn til Terra i 1999, og banken starter med salg av forsikringsprodukter gjennom selskapet Terra Skadeforsikring i januar samme år. Terra Fondsforvaltning startet rundt årtusenskiftet.
I 1999 feiret banken 150-årsjubileum, gjennomførte en grunnfondsbevisemisjon og ble børsnotert i løpet av sommeren samme år. Emisjonen tilførte 50 millioner i grunnfondsbeviskapital slik at egenkapitalen steg til 138 millioner kroner. Forvaltningskapitalen var da på ca. 930 millioner kroner.
Courteney Cox
Privatliv
Den 12. juni 1999 giftet Cox seg med skuespilleren David Arquette, som hun møtte under innspillingen til Skrik. De har en datter som har fått navnet Coco. Paret skilte seg i 2013.
Høland og Setskog Sparebank
Historie
30. juni 2010 fusjonerte Høland Sparebank med Setskog Sparebank, og endret navn til Høland og Setskog Sparebank. Pressemelding ble sendt ut 21. januar og fusjonsplanenen ble vedtatt 18. mars. Fusjonen ble godkjent av Konkurransetilsynet, Finanstilsynet og til slutt Finansdepartementet den 30. juni, og gjennomført med virkning fra 1. juli 2010.
Courteney Cox
Musikkvideoer
Courtney Cox har medvirket i flere musikkvideoer. Allerede i 1984 spilte hun en ung kvinne som blir invitert opp på scenen for å danse med Bruce Springsteen i musikkvideoen til Dancing In The Dark. Sangen var spor nr. 11 på Springsteens album Born in the U.S.A., som ble USAs mestselgende album i 1985. Musikkvideoen som Cox medvirket i var regissert av Brian de Palma, og Springsteen skal ikke ha vært klar over at kvinnen han hentet opp fra scenen var en skuespiller; han trodde hun var en vanlig konsertgjenger.
TV-serier
Cox ble først godt kjent for sin rolle som den moderlige Monica Geller i situasjonskomedien Venner for livet, en rolle hun hadde i alle de ti årene serien varte, fra 1994 til 2004. Den 23. september 2009 startet serien Cougar Town hvor Cox spilte hovedrollen, noe hun ble nominert til Golden Globe for samme år i klassen «Best Performance by an Actress in a Television Series – Musical or Comedy».
Elgå kirke
Elgå kirke er en langkirke fra 1946 i Engerdal kommune, Innlandet fylke.
Byggverket er i tømmer og har 250 plasser.
Joyce Cooper
Margaret Joyce Cooper senere Badcock (født 18. april 1909 på Ceylon, død 22. juli 2002 Chichester) var en britisk svømmer som deltok i de olympiske leker 1928 i Amsterdam og 1932 i Los Angeles.
Storhamar
Storhamar er en stor bydel på Hamars vestkant og er blant annet kjent for breddeidrettslaget Storhamar Idrettslag som bedriver ishockey (Storhamar Hockey), fotball, (Storhamar Fotball), håndball (Storhamar Håndball) og kunstløp (Storhamar Kunstløp). Bydelen ligger i området rundt Domkirkeodden, på det som før var Storhamar gårds grunn og har en varierende bygningsmasse som spenner seg fra tradisjonelle eneboliger til blokkbebyggelse knyttet mot Hamar og Omegn Boligbyggelag.
Joyce Cooper
Cooper vant tre olympiske bronsemedaljer i svømming under Svømming under Sommer-OL 1932 i Los Angeles. Hun kom på tredjeplass både på 100 meter rygg og 100 meter fri. Hun var også med på det britiske laget som kom på tredjeplass på 4 x 100 meter fri for damer, bak USA og Nederland. De andre på laget var Helen Varcoe, Elizabeth Davies og Edna Hughes.
Storhamar
Geografi
Låven til Storhamar gård eksisterer fortsatt som en del av Hedmarksmuseet, og lange deler av steinmurene som skilte jordene før i tiden kan fortsatt sees blant boligbebyggelsen som har dekket jordbruksarealet siden. I området rundt det som på folkemunne kalles Domkirkeodden er det gjort mange arkeologiske funn som kan dateres tilbake til 500-tallet, og på private eiendommer i området ligger antageligvis ruiner etter bygninger på det gamle kaupangområdet.
Joyce Cooper
Fire år tidligere, under Sommer-OL 1928 i Amsterdam, vant hun en sølvmedalje sammen med Sarah Stewart, Irene Tanner og Ellen King på 4 x 100 meter fri for damer.
Storhamar
Geografi
Dovrebanen går igjennom Storhamar og lager et fysisk skille mellom Storhamar og Hamar vest mot det området som tradisjonelt heter Martodden ved bredden av Mjøsa. Industribedrifter har vokst opp med sidespor tilknyttet banen, selv om de fleste av disse bedriftene ikke lenger eksisterer. Blant disse bedriftene med tilknyttet sidespor kan nevnes Hamar kornsilo, rektifikasjonsanlegget til Arcus, olje og petroleumslageret til Noroil (nå Equinor) samt den nå nedlagte sementfabrikken til Norcem, som nå fungerer som en del av jernbanemuseet.
Joyce Cooper
Hun var gift med roeren John Badcock som vant gull i firer uten styrmann under Sommer-OL 1932 i Los Angeles.
Storhamar
Geografi
Nordøst for bydelen ligger det gjenværende tunet til Furuberget gård med bla låven og hovedbygningen og skogen Furuberget, med et omfattende nettverk av turstier samt et åpent dagbrudd for kalk. Det meste av byggesteinen er for øvrig hentet herfra under byggingen av gamle Hamar domkirke, som ble påbegynt allerede i 1152. Ved utkanten til skogen ligger for øvrig boligfeltet Snekkerstufeltet, som fungerte som medielandsby under Vinter-OL på Lillehammer i 1994. Dette arealet er i dag gjort om til borettslag. Nordøst for Storhamar ligger gården Hol, som sammen med Furuberget marker et skille mellom bebyggelsen på Hamar vest og kommunegrensen mot Ringsaker. Sørover og langs Mjøsa går bebyggelsen i ett mot sentrum av Hamar by.
Bygg og institusjoner tilknyttet Storhamar
I tillegg er Det norske Skogfrøverk og industribedriften K.A. Rasmussen (nordens største innen edelmetaller) lokalisert på Storhamar.
Kunståret 1288
Kunståret 1288 er en oversikt over hendelser, fødte og avdøde kunstnerpersonligheter i 1288.
Lise Marie Braathen
Lise Marie Braathen-Nes (tidligere Lise Marie Braathen Spidsberg; født 4. april 1977 i Myhrer i Sørum ) er en norsk tidligere skøyteløper. Hun representerte Aurskog-Finstadbru Sportsklubb.
Karriere
Braathen vant 3,000 meter i NM på skøyter, enkeltdistanser i 1996. Hun vant også 1,500 meter og 5,000 meter i NM, enkeltdistanser i 1998. Hun vant i tillegg 5,000 meter i 1996, men mesterskapet ble erklært uoffisielt da det kun var to deltagere. I 1998 tok Braathen sølv i NM på skøyter, allround.
Skøyteløperen Randi Elisabeth Nilsen er mor til Lise Marie Braathen. Den tidligere skøyteløperen Gisle Spidsberg var tidligere samboer med Lise Marie Braathen, men har senere giftet seg til navnet Lise Marie Braathen-Nes.
Sammenlagt i Verdenscupen
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
Vikna vindmøllepark
Vikna vindmøllepark (også Vikna vindkraftverk) var et vindkraftverk på Husfjellet ved Garstad i Nærøysund kommune, Trøndelag. Kraftverket ble etablert av Nord-Trøndelag Elektrisitetsverk (NTE) i 1991, og var Norges første vindpark. Den har også feilaktig blitt referert til som Norges første vindkraftverk, men enkeltstående vindmøller har blitt brukt til kraftproduksjon i Norge ihvertfall siden Hernes Vindelektricitetsverk åpnet i 1910.
Lise Marie Braathen
Sammenlagt i Verdenscupen
– = ikke deltatt på distansen for nevnte sesong.
Vikna vindmøllepark
Kraftverket ble satt opp i 1991 med fem vindturbiner med en samlet effekt på 2,2 MW (3 x 0,4 MW + 2 x 0,5 MW), som startet ved vindhastigheter på 5 m/s, og stoppet ved 25 m/s. Siden idriftsettelse har kraftverket i snitt produsert 5,8 GWh per år.
I 2011 hadde vindturbinene nådd sin tekniske levetid på 20 år, og NTE søkte om å erstatte de gamle turbinene med inntil 5 nye turbiner med inntil 9 MW total installert effekt. Konsesjon ble gitt og forventet byggestart var 2014.
Men nye Vikna vindkraftverk blir antagelig ikke bygget, det er ikke ledig kapasitet i nettet. Utbygging av overføringsnettet forutsatte at Ytre Vikna II skulle bygges, men den vindparken er utsatt på ubestemt tid.
De gamle møllene ble revet i 2015.
Minna Wetlesen
Annette Wilhelmine «Minna» Wetlesen (født 18. januar 1821 i Drammen, død 14. mars 1891 i Asker) var en norsk husholdningslærer. Hun var en foregangskvinne for bondekvinnenes utdannelse.
Privatliv
Minna ble født i Drammen til den danskfødte marineoffiseren og skipsføreren Ludvig Wilhelm Bülow (1790–1834) og Annette von Bülow. De bodde i Drammen inntil hennes far døde, da valgte moren å flytte tilbake til København. De hadde en stram økonomi slik at Minna også måtte hjelpe til. Hun laget kunsthåndarbeid som ble solgt.
Minna ville tilbake til Norge og tok sjansen da hun fikk mulighet til en guvernantepost. I Norge traff hun landbruksskolelærer (17.9.1815–10.5.1890) som kom fra Abildsø gård. De giftet seg 22. mars 1845.
Landbrukskolen
Fredrik og broren Niels underviste på landbrukskolen som deres far, Jørgen von Zenthen Wetlesen (1787–1864), hadde opprettet. 1847 overtok Fredrik og Niels ansvaret for skolen og Minna hjalp til med å drive skolen. I 1864 overtok det offentlige landbrukskolen og flyttet denne til Ullensaker.
Husmorskolen
17. mars 1865 startet Minna og Frederik Husgjerningsskole for unge Piger hovedsagelig af Bondestanden. Dette var Europas første husmorskole. Skolen lå på Abildsø, og i 2001 ble det satt opp en byste av henne på Abildsø skole.
Regierungsbezirk Detmold
Detmold er en av fem administrative regioner (Regierungsbezirke) innen den tyske delstaten Nordrhein-Westfalen.
Regionen ligger i den nordøstre delen av Nordrhein-Westfalen, og utgjør med sine 6 500 km² om lag en femdel av delstatens areal. Den grenser i nord og øst mot delstaten Niedersachsen, i sør mot Hessen og i vest mot regionene Arnsberg og Münster. Topografisk utgjør regionen en overgangssone mellom det nordtyske slettelandet og det mellomtyske berglandet.
Regionregjeringa har sete i den gamle residensbyen Detmold. Pr. 31.12.2007 har regionen 2 059 198 innbyggere.
Administrativ inndeling
Detmold er inndelt i seks fylkeskretser (Kreise) og den kretsfrie byen Bielefeld (Kreisfreie Stadt):
Borkenes
Borkenes er et tettsted i Kvæfjord kommune i Troms og Finnmark, og er administrasjonssenteret i kommunen. Tettstedet har innbyggere per 1. januar, og ligger på nordøstsiden av Kvæfjorden.
Tettstedet har blant annet to dagligvareforretninger, post i butikk, bankfilial, isenkram, kiosk/gatekjøkken og foto- og blomsterforretning. Tidligere var det også hotell på Borkenes, men det er nedlagt og nå ombygget til leilighetshus. Kvæfjord rådhus og rådhusplassen utgjør et naturlig sentrum i tettstedet.
Navn
Selve Borkeneset ligger på det som har vært gården Nedre Husby, og ble kalt Husbynesset før det ble et handelssted. Navnet kan komme av handelsmannen Sivert Borch, som drev handel her i tidsrommet 1620–1658. En annen mulighet er at navnet kommer av ordet borger, ettersom Borkenes var et borgerleie. Denne teorien styrkes av at stedet har blitt omtalt som Borgnesset og Borgernesset.
Ytterst på selve neset ligger kollen Borkhågen.
Samferdsel
Fylkesvei 849 går fra fylkesvei 83 i Gåra til Borkenes. På fylkesvei 83 kommer man til Harstad på 20 minutter og til Sortland på 1,5 time. Fra Borkenes går fylkesvei 1 utover langs fjorden og til fylkesvei 867 i Ervika. Det er bussforbindelse til Harstad og Sortland.
Fra Borkenes var det fram til i 2010 fergeforbindelse til Kveøya. Denne ble nedlagt da Kveøyforbindelsen åpnet.
I 1861 åpnet det poståpneri på Borkenes, da med Kvædfjord som adresse. Navnet ble endret til Kvæfjord i 1886 og til Borkenes i 1914. Postkontoret på Borkenes hadde etter omorganiseringen på 1970-tallet status som postkontor B, med postnummer 9410. Postnummeret ble endret til 9475 og 9476 fra 1999. Nå har Borkenes post i butikk.
Skoler
Rå videregående skole tilbyr videregående utdanning i idrettsfag, helse- og oppvekstfag og restaurant- og matfag, i tillegg til spesialundervisning for funksjonshemmede og tilbud til minoritetsspråklige. Ett av grunnlagene for skolen var den tidligere Statens gartnerskole, den nordligste av sitt slag. Den ble innlemmet i den videregående skolen med utdanningstilbudet naturbruk. Fylkeskommunen nedla natubrukslinja i 2014.
Borkenes skole har både barne- og ungdomsskole. Det eldste bygget er fra 1948 og huser i dag 4.-7. trinn, senere ble det reist et nytt bygg for ungdomstrinnet, som også inneholder lærerkontorer. I 1997 åpnet "småskolen", hvor 1.-3. trinn og SFO holder til. Midt mellom de tre skolebygningene, idrettshallen Kvæfjordhallen og Rå videregående skole, avdeling Lasken, ligger Borkenes stadion, en fotballbane med krøllgress og løpebane av grus. Her arrangeres TineStafetten hvert år.
Kirker
Kvæfjord kirke ligger på den gamle gården Rå, som nå er en del av tettstedet Borkenes. Kirka er hovedkirke i Kvæfjord sogn.
På Borkenes står også Kvæfjord baptistkirke. Frelsesarmeens forsamlingshus er nå nedlagt.
Næringsliv
Tidligere var det sildoljefabrikk på Borkenes, og dette var en hovedindustri i mange år. Industribedriften Borkenes mekaniske verksted holdt tidligere til i det samme industriområdet, men flytta til Stangnesbasen i Harstad i 2007. Fra 1950-tallet hadde også institusjonen Nord-Norges Åndssvakehjem på Trastad mye å si for utviklingen av tettstedet. Institusjonen var en omsorgs- og utdanningsinstitusjon for psykisk utviklingshemmede, og ble nedlagt i 1991.
Addendum
En addendum er på generelt grunnlag et tillegg til et gitt dokument, lagt til i senere utgaver, publiseringer eller opptrykk.
I bøker
I en bok betegner et addendum (av og til som et «appendiks») et supplerende tillegg til hovedverket. Det kan vise til rettelser av feil, forklare inkonsitenser eller på andre vis detaljere eller oppdatere informasjon funnet i boken, spesielt hvis slike problem ble oppdaget for sent til å bli korrigert i hovedarbeidet.
I kontrakter
I andre dokument og da som oftest i kontrakter betegner et addendum et ekstra dokument som ikke var lagt ved hovedkontrakten og vil typisk inneholde flere begrep, spesifikasjoner eller annen type informasjon.
Thomas McMahon
Prest
Han studerte i Paris og ble presteviet i 28. november i Wonersh i Surrey av biskop Bernard Patrick Wall av Brentwood. Etter tjeneste som hjelpeprest i Colchester ble han sogneprest i Stock. Mellom 1972 og 1980 var han også kapellan ved Essex-universitetet, og dessuten medlem av den nasjonale økumeniske kommisjon.
Biskop av Brentwood
McMahon er kjent for sitt langvarige økumeniske arbeid i Storbritannia.
I 1991 ble han utnevnt til æresdoktor ved universitetet i Essex.
Episkopalgenealogi
Hans episkopalgenealogi er:
Andersby ängsbackar
Andersby ängsbackar er et naturreservat i Uppsala län. Det ligger ved Dannemorasjön, ca. 5 km sør for Österbybruk i Östhammar kommune. Det er et gammelt kulturlandskap der det har levd mennesker og dyr siden jernalderen. Her finnes de største sammenhengende edelløvskogpartiene i denne delen av Uppland. Plante- og dyreriket er meget artsrikt, og det drives økologisk forskning i området.
Naturreservatet er 2,04 km², hvorav 1,36 km² er landareal.
Engerdal kirke
Engerdal kirke er en langkirke fra 1873 i Engerdal kommune, Innlandet fylke.
Byggverket er i tømmer og har 250 plasser.
Adkomst til stedet er via fylkesvei 26.
MS «Admiralen»
MS «Admiralen», tidligere MS «Tideadmiral», er en katamaran, bygget i 2010 for Tide Sjø (senere Norled). Den er søsterskipet til MS «Ekspressen». Båten går mellom Sunnhordland og Bergen
Tidligere gikk Tideadmiral i Flaggruten mellom Bergen og Stavanger.
MS «Tideadmiral» ble bygget ved Oma Baatbyggeri A/S på Stord og er bygg nr 529. Den er bygget i aluminium og har en lengde på 33 meter og er 11 meter bred. Passasjerkapasiteten er på 265 passasjerer.
Eleanor Holm
Eleanor Holm Whalen (født 6. desember 1913 i Brooklyn i New York, død 31. januar 2004 i Miami) var en amerikansk svømmer som deltok i de olympiske leker 1928 i Amsterdam og 1932 i Los Angeles.
Holm ble olympisk mester i svømming under Sommer-OL 1932 i Los Angeles. Hun vant 100 meter ryggsvømming for damer foran Bonnie Mealing fra Australia og britiske Elizabeth Davies.
Mathis Olimb
Mathis Olimb (født 1. februar 1986) er en norsk ishockeyspiller som per 2020 spiller for Grizzly Adams Wolfsburg i Deutsche Eishockey Liga..
Olimb startet sin profesjonelle karriere i 2002 i den norske GET-ligaen. Han spilte for Vålerenga, hvor han også vokste opp. Han ble nummer to på poengstatistikken for sesongen 2006-07. I 2007 sluttet han seg til den tyske klubben Augsburger Panther. Etter to sesonger skrev han under en toårskontrakt med Frölunda i den svenske Elitserien. I juni 2010 signerte han for NHL-klubben og den ferske Stanley Cup-mesteren Chicago Blackhawks.
Mathis Olimb er storebror til ishockeyspiller Ken André Olimb.
Liste over land etter mengde militært utstyr
Liste over verdens land etter mengden militært utstyr viser nasjonale militærvesen etter antall orlogsfartøy, jagerfly og kjernefysiske våpen. Denne listen er kun veiledende, ettersom nøyaktige sammenligninger ikke kan gjøres.
Liste
''Dette er en ufullstendig liste som kanskje aldri vil kunne tilfredsstille spesielle krav for fullstendighet. Du kan hjelpe Wikipedia ved å utvide den med troverdige kilder.''
Tallet «0» i en kolonne betyr nødvendigvis ikke at landet ikke har noen eksemplarer av denne våpentypen, men det kan indikere at data ikke er tilgjengelig.
Ved å trykke på firkanten øverst i en kolonne kan du sortere i synkende eller stigende rekkefølge.
Antall militærfly etter land
All informasjon i denne tabellen er hentet fra Center for Strategic and International Studies og Bharat Rakshak hvis annet ikke er spesifisert.
Den internasjonale Ibsenprisen
Den internasjonale Ibsenprisen er en pris opprettet av Den norske staten, for å hedre enkeltpersoner, organisasjoner eller institusjoner som har tilført verdensdramatikken eller teatret nye kunstneriske dimensjoner. Vinneren kunngjøres på Ibsens fødselsdag 20. mars.
Prisen er på 2,5 millioner kroner og ble for første gang delt ut i 2008.
Arrangementet
Norske Dramatikeres Forbund foreslo å legge å legge prisutdelingen til Skien, noe som i samarbeid med Skien kommune fikk gjennomslag.
Tildelingen skjedde de første årene årlig ved et arrangement på Nationaltheatret, og primært, dersom det lot seg gjøre, i forbindelse med Ibsenfestivalen, som teateret arrangerer annet hvert år. Juryledens leder var de første årene Liv Ullmann, fra 2011 Per Boye Hansen.
Peter Handke mottok prisen 21. september 2014 på Nationaltheatret under Ibsenfestivalen. Vinneren deltar så på Den internasjonale Ibsenkonferansen i Skien. Nominasjonen av Handke vakte debatt på grunn av hans bøker og uttalelser omkring Vestens angrep på Jugoslavia.
Belisario Betancur
Belisario Betancur Cuartas (født 4. februar 1923 i Amagá i Antioquia i Colombia, død 7. desember 2018 i Bogotá ) var en colombiansk politiker for Partido Conservador Colombiano. Han var Colombias president fra 1982 til 1986.
Bakgrunn
Han kom fra en fattig familie i provinsen Antioquia. Den sosiale bakgrunnen og at han ikke fra hovedstadseliten gjorde at han skilte seg ut i colombiansk politikk. Foreldrene var Rosendo Betancur og Ana Otilia Cuartas.
Han skaffet seg jussutdannelse ved hjelp av stipender. Fra 1941 til 1947 studerte han juss og økonomi ved Det pavelige universitet Bolivariana i Medellín, der han avla doktorgraden i 1947 med et arbeid om offentlig økonomi.
I 1945 giftet han seg med Rosa Helena Alvarez. Paret fikk tre barn. Hans kone døde før ham.
Tidlig karriere
Etter promosjonen arbeidet Betancur som journalist for flere colombianske aviser. Han skrev han bøker om økonomiske, politiske og sosiologiske emner og grunnla forlaget Editorial Tercer Mundo.
Politikk, diplomati
Betancur ble første gang valgt til nasjonalforsamlingen i 1951.
I 1945 begynte han sin politiske karriere som representant for det konservative partiet Partido Conservador Colombiano i regionalparlamentet i Antioquia (til 1947). I 1950 ble han valgt til Representantenes hus for provinsen Cundinamarca.
Under militærdiktaturet til Gustavo Rojas Pinillas fra 1953 til 1957 var Betancur medlem av den grunnlovgivende forsamlingen. Der bestred han rettmessigheten av Rojas Pinillas presidentskap og engasjerte seg for den konservative politikeren Laureano Gómez. Dette førte til at han i en tid ble satt i fengsel.
Etter at Rojas militærdiktatur var over, fortsatte Betancur sin politiske karriere. I 1963 ble han arbeidsminister i regjeringen ledet av Guillermo León Valencia. Han stilte til presidentvalget i 1970 og kom på tredjeplass med 11,8 % av stemmene.
I 1975 ble Betancur utnevnt til ambassadør i Spania. Betancur forsøkte i 1978 for andre gang å bli valgt til Colombias president. Med 46,6 % av stemmene tapte han for det liberale partiets kandidat Julio César Turbay Ayala.
President
Ved presidentvalget i 1982 vant Betancur med 46,8 % av stemmene. Han ble innsatt som president 17. august 1982.
Som president innførte Betancur politiske programmer med sosial profil for bolig og utdanning. Han fikk gjennomført en kampanje for å øke lese- og skrivekyndigheten i landet. I hans presidentperiode godkjente regjeringen en ny lov for valg av borgermestre, og for reformer på by- og departementsnivå, reformer innen rettsvesenet og for kongressens virke, for fjernsynet, for de nasjonale helligdager og fridager og en ny Código Contencioso Administrativo ble innført. Hans administrasjon begynte utnyttelse av og kulleksport fra kullfunn i regionen nordlige Cerrejón North. De regionale fjernsynskanalene Teleantioquia og Telecaribe ble satt i drift.
Utenrikspolitisk er president Betancur særlig kjent for å ha tatt initiativet til Contadora-gruppen, som søkte å få til en fredsløsning for Mellomamerika. Innenrikspolitisk er han kjent for å ha gått i fredsforhandlinger med geriljagruppene i Colombia, en prosess som strandet mot slutten av hans presidentperiode da 19. april-bevegelsen i november 1985 besatte justisdepartementet i Bogotá og tok gisler.
Etter 1986
Etter sin embetstid som president fortsatte Betancur sitt engasjement for fredsprosessene i Mellom-Amerika. Han var leder for sannhetskommisjonen i El Salvador. Dessuten viet han seg til sin forfattervirksomhet og skrev fram til sin død i colombianske aviser.
Utmerkelser
Betancur ble i 1982 tildelt Fyrsten av Asturias' pris for internasjonalt samarbeid.
Pål Kraby
Pål Kraby (født 16. februar 1932, død 8. august 2009) var en norsk høyesterettsadvokat og leder av Norsk Arbeidsgiverforening (NAF). Han ble cand.jur. i 1959 og ansatt i NAF i 1963 som juridisk medarbeider. I 1968 ble han høyesterettsadvokat. I 1972 ble Kraby direktør og leder for NAFs utredningsavdeling, og i 1977 ble han administrerende direktør i NAF.
Han er særlig kjent for en lockout NAF iverksatte mot LOs medlemmer i 1986. Lockouten ble et nederlag for NAF, og Kraby måtte etter nederlaget forlate NAF med en gyllen fallskjerm. Arne O. Holm, som avslørte avtalen om Krabys fallskjerm, fikk SKUP-prisen for avsløringen i 1992.
Pål Kraby spilte i 1953 to landskamper i bandy. Hans bandyklubb var Ready.
Kraby var far til juristen Ida Hjort Kraby.
James Henry Craig
Craig hadde samtidig stillingene som generalguvernør av Canadaene og viseguvernør av Nedre Canada fra 1807 til 1811. Craig vurderte tiltak som å opprette engelsk språklige fylker og erstatte den lovgivende forsamling med en utnevnt regjering som et tiltak for å øke makten til de engelsk–språklige i det fremtredende franske Nedre Canada. Han forsøkte også å oppmuntre immigrasjon fra Storbritannia og USA i håp om å gjøre franskmennene til en minoritet.
Stormyra naturreservat (Grane)
Stormyra naturreservat ligger på nordsiden av Nedre Fiplingvatnet i Grane kommune i Nordland. Naturreservatet har et areal på 1 270 dekar. Området er vernet for å bevare et viktig våtmarksområde med tilhørende plante- og dyreliv, av hensyn til de rike myrtypene og det interessante fuglelivet.
Marie Gudme Leth
Marie Gudme Leth (født 5. oktober 1895, død 17. desember 1997) var en dansk kunsthåndverker. Hun anses som en pioner i dansk stofftrykk og gjeninnførte dette som håndverk. Hun virket i nærmere 40 år med å arbeide for at dette skulle komme på lik linje med andre grener innen kunsthåndverket.
Hennes livsverk er tatt opp i den danske kulturkanonen.
British European Airways
British European Airways, eller BEA, var et britisk flyselskap
BEA ble stiftet ved lov («Act of Parliament») i 1946. Selskapet hadde sine ruter på det europeiske kontinentet og til byer i Nord-Afrika foruten på en rekke britiske byer. BEA var den gang det største, innenlandske flyselskapet.
Selskapet var også den første kunden for mange britiskbygde fly på 1950- og 1960-tallet, bl.a Vickers VC.1 Viking,Vickers Viscount, Vickers Vanguard, BAC 1-11 og Hawker-Siddeley Trident. BEA opphørte i 1973 da det ble slått sammen med British Overseas Airways Corporation, BOAC, og dannet British Airways.
Dialyse
Dialyse en metode for å fjerne avfallsstoffer som f.eks. urea og vann fra blodet når nyrene ikke er i stand til dette.
Tewophilos
Den koptisk-ortodokse patriark Yusab II av Alexandria ordinerte Tewophilos til biskop av Harar i 1948. I 1959, etter at Basilios var blitt kreert som første patriark av Etiopia, opphøyet han Tewophilos til erkebiskop. Under patriark Basilios' siste leveår var det Tewophilos som tok over patriarkens offisielle forpliktelser. Året etter Basilios' død i 1970 ble Tewophilos innsatt som hans etterfølger.
Dialyse
Typer dialyse
Man har to hovedtyper av dialyse, hemodialyse og peritoneal dialyse. Disse har igjen mange undertyper.
Tewophilos
Etter at Derg-juntaen styrtet keiser Selassie i 1974, begynte en vanskelig tid for den etiopisk-ortodokse kirke. Juntaen avsatte og arresterte Tewophilos i 1976 og eksekuterte ham i all hemmelighet året etter. Hans levninger ble først frigitt og begravd i 1992.
Dialyse
Behandling
Når pasienter trenger dialysebehandling, er det på grunn av at deres egne nyrer ikke klarer å fjerne avfallsstoffene som kroppen produserer og å regulere kroppens væskemengde. En dialysebehandling varierer i omfang etter hvor nedsatt funksjon det er i nyrene. Men en typisk dialysebehandling varer i 2–4 timer, og man trenger gjerne flere behandlinger i uken.
Hemodialyse
Ved hemodialyse blir pasienten koblet til en «kunstig nyre» / dialysemaskin slik at blod går fra en blodåre, gjennom slanger, pumper og filtre i hemolysemaskinen, før det går tilbake i en blodåre. Dialysemaskinen fungerer som et filter som fjerner avfallstoffene som bygger seg opp i kroppen og regulerer sammensetningen av blodet som sendes tilbake i pasienten.
Dialyse utføres på små spesialavdelinger på sykehus. Enkelte steder med lang vei til sykehus er det opprettet dialysestasjoner der denne behandlingen kan gis, men dette krever betydelig opplæring av dem som gir behandlingen.
I hemodialyse blir blodet fra pasienten ført gjennom et filter i en dialysemaskin, hvor det blir renset for avfallsstoffer og trukket for overskudd av vann.
Behandlingen gis som regel 3 ganger i uken på et dialysesenter, hver behandling på vanligvis 4 timer. For å gjennomføre dette må det etableres en god, velfungerende blodtilgang, enten i form av en arteriovenøs fistel (AV-fistel) eller et sentralvenøst kateter.
AV-fistel er en sammenkobling av en arterie og en vene, blodårer som leder blod henholdsvis fra og til hjertet. Den anlegges på over- eller underarmen, og inngrepet gjøres som dagkirurgi. Venen vil pga. økt gjennomstrømning vokse og bli større, og den er vanligvis klar for bruk etter ca. 2-3 måneder. Ved behandling anlegges da to nåler i venen som kobles til dialysemaskinen.
Der det ikke er mulig å anlegge AV-fistel (for eksempel på grunn av hjertesykdom), kan man i stedet bruke et sentralvenøst kateter som anlegges under huden i brystveggen. Kateteret kan tas i bruk straks etter anleggelse, men det kan gi noe økt risiko for infeksjoner samt skade og forsnevringer av blodårene.
De fleste tolererer hemodialysebehandlingen godt. Man kan dog av og til få forbigående bivirkninger, som for eksempel lavt blodtrykk, kvalme, svimmelhet og leggkramper.
Enkelte dialysesentre kan også tilby hemodialysebehandling i hjemmet. Pasienten er da, etter opplæring, selv ansvarlig for behandlingen. Moderne hjemmedialysemaskiner er mindre og enklere i oppsett, men de er ikke så effektive som sykehusapparatene. Man må derfor kompensere dette med å ha hyppigere behandlinger, for eksempel 3 timer 5-7 ganger i uken. Hvilket utstyr som velges vil variere etter dialysesenterets tidligere erfaringer og praktiske forhold.
Peritonealdialyse
Ved peritonealdialyse har pasienten en kobling som kan sette væske inn i buken. Da vil avfallsstoffer og vann passere gjennom bukhinnen. Når væsken tømmes ut av buken fjernes avfallsstoffer og vann. Denne prosedyren er mye enklere enn hemodialyse. Det er mange pasienter som kan utføre dette på seg selv hjemme.
Spellemannprisen 2007
Spellemannprisen 2007 var den trettisjette utgaven av Spellemannprisen og ble delt ut i Oslo Spektrum i Oslo lørdag 2. februar 2008. Hellbillies ble kåret til Årets spellemann, mens DumDum Boys fikk juryens hederspris og Rolf Løvland ble tildelt bransjeprisen. Trompetist Tine Thing Helseth ble kåret til årets nykommer og fikk dermed et arbeidsstipend på 200 000 kroner. Stipendet, som ble delt ut for første gang, ble delt ut av bransjens vederlagsbyrå Gramo for å gi vinneren «et utgangspunkt for å arbeide videre med musikken sin, slik at de kan glede oss mer i fremtiden».
Ved påmeldingsfristen i desember 2007, var det registrert 625 påmeldinger. Blant disse ble de nominerte i de ulike klassene plukket ut og offentliggjort 3. januar 2008. Vinneren av de ulike klassene, inkludert Årets spellemann, ble kåret av en jury, med unntak av årets musikkvideo og årets hit hvor publikum har hatt anledning å være med å stemme fram vinneren. Det ble på forhånd ikke offentliggjort noen nominasjoner til Årets spellemann, juryens hederspris og bransjeprisen. Prisen for årets musikkvideo ble delt på TV 2-programmet Fredag dagen før hovedutdelingen.
Prisutdelingen ble overført direkte på TV 2 og med Harald Rønneberg og Thomas Numme som programledere.
Nominerte
Vinnerne i hver kategori er uthevet.
Hundhammerfjellet vindpark
Hundhammerfjellet vindmøllepark er et vindkraftverk på Hundhammerfjellet på Abelværhalvøya i Nærøy kommune i Nord-Trøndelag. De ble startet i 19. september 1998 og sto ferdig i 2008.
Den første vindturbinen ble montert og satt i drift (Vestas V66) i 1998. «Demo 1», som ble reist på Hundhammerfjellet i 2003, var da verdens største vindmølle. Den ble revet i august 2012. I 2007 var Hundhammerfjellet ferdig utbygd med totalt 17 vindturbiner.
Det har vært store problemer med dette anlegget, og alle vindmøllene ble tatt ut av drift i 2013. Det var da investert 700 millioner i anlegget, mesteparten er tapt.
I 2020 er det nye anlegget klart med 12 Vestas V136 turbiner på 4,2 MW hver. Rotordiameter 136 meter, tårnhøyde 90 meter. 2 av de gamle turbinene er beholdt.
Operasjon Karbala 4
Operasjon Karbala 4 (24.-26. desember 1986) under Irak-Iran-krigen var tenkt som et gjennombruddsangrep på det sørlige frontavsnittet mot Basra med en overgangsoperasjon over Shatt al-Arab-elven. Men angrepet over elven mot den andre bredden ble stoppet av irakerne som hadde forberedt seg for denne anledningen. Etter at nylige rekognoseringer hadde vist større troppekonsentrasjoner enn antatt på den irakiske siden, ble offensiven stoppet. Mellom 9 000 og 12 000 iranerne hadde blitt drept og såret i en dødelig felle mot opptil 2 000 irakerne.
Sømådal kirke
Sømådal kirke er en langkirke fra 1937 i bygda Sømådalen i Engerdal kommune, Innlandet fylke.
Byggverket er i tre og har 150 plasser.
Adkomst til stedet er via fylkesvei 26.
Tone Regine Hølstad
Tone Regine Eng (født Tone Regine Hølstad; 24. juni 1965, tidligere gift Hølstad-Staubo) er en norsk tidligere skøyteløper. Hun representerte først Skreia Idrettslag og deretter Lillehammer Skøiteklubb før hun avsluttet sin aktive karriere som skøyteløper i Oslo Skøiteklub.
Hølstad vant NM på skøyter, allround i 1984, og tok samme år bronse i NM på skøyter, sprint.
Mel Ferrer
Ferrer ble født i Elberon i New Jersey. Han hadde kubansk far som var kirurg, og en mor som var et fremtredende medlem av sosieteten i Elberon. Han var bror av lege og forsker M. Irené Ferrer, som var spesialist i kardiologi, og kirurgen Jose M. Ferrer. Den fjerde i søskenflokken var Teresa (Terry) Ferrer, som var redaktør for troslivseksjonen i The New York Herald Tribune samt redaktør for utdanningstoff i Newsweek.
Ferrer medvirket i over 100 film- og tv-produksjoner gjennom karrieren. Han fikk en stjerne på Hollywood Walk of Fame i 1960.
Film
På TV spilte han i serier som The Farmer's Daughter (1963–1966) og Falcon Crest (1981–1984). Han spilte rollen som Angela Channings advokat i sistnevnte. Karakteren han spilte omkom i en flyulykke midtveis i serien.
Han debuterte som regissør i 1945 med filmen A Girl of the Limberlost og har videre regissert filmer som Veien til Rio Lama (1959) og Cabriola (1965). Han var produsent på thrilleren Alliert med mørket fra 1967.
Musikk
I filmen Lili fremførte Ferrer (via en av teaterdukkene som rollefiguren var dukkefører for) og Leslie Caron sangen Hi-Lili, Hi-Lo. Filmversjonen av denne sangen ble utgitt på plate og ble en stor platesuksess.
Bok
I 1940 ga han ut en barnebok som bar tittelen Tito's Hats.
La Jolla Playhouse
Sammen med Gregory Peck, Dorothy McGuire og Joseph Cotten etablerte han i 1947 La Jolla Playhouse i Los Angeles. Dette teateret ble blåst liv i igjen i 1983 som et profesjonelt, men ikke kommersielt, teater ved University of California, San Diego, og mange senere Broadway-suksesser har først blitt satt opp på La Jolla Playhouse.
Privatliv
Ferrer var gift fem ganger, og var blant annet Audrey Hepburns første ektemann; ekteskapet mellom dem varte fra 1954 til 1968. Han var gift med Lisa Soukhotine fra 1971 og til sin død.
Ferrer døde på sin ranch i Santa Barbara, 90 år gammel.
Hans Jacob Sparre Schneider
Hans Jacob Sparre Schneider eller bare Jacob Sparre Schneider (født i Åsnes i Hedmark i 11. februar 1853, død i 27. juli 1918 i Bodø) var en norsk entomolog og første konservator ved Tromsø Museum.
Entomologen
Far til Sparre Schneider var lege, og familien bodde noen år på Nes jernverk i Aust-Agder. Her ble han kjent med Nicolai Benjamin Aall, som hadde en stor samling av insekter og fugler. Dette ble begynnelsen på Sparre Schneider interesse for entomologi.
Sparre Schneider var førstekonservator ved Tromsø Museum fra 1877 og til 1918. Da han begynte i den nyopprettede stillingen var han bare 24 år.
Insektsamler
Sparre Schneider framsatte i 1899, en teori om at flere dyre- og plantearter hadde overlevd på øyene, langs kysten av Nord-Norge, under siste istid. På sine innsamlingsreiser hadde han blitt oppmerksom et særlig sørlig innslag av plante og dyrearter. Teorien har fått mye oppmerksomhet.
Forfatter
Sparre Schneider forfattet og utga mer enn 50 publikasjoner om dyrelivet i Nord-Norge.
Utmerkelser
Hans Jacob Sparre Schneider var ridder av St. Olavs orden.
Saint Kitts og Nevis under Sommer-OL 2004
Saint Kitts og Nevis under Sommer-OL 2004. To sportsutøvere, en mann og en kvinne fra Saint Kitts og Nevis deltok i friidrett under Sommer-OL 2004 i Athen. Det var tredje gangen som Saint Kitts og Nevis deltok i et sommer-OL, de vant ikke noen medalje.
Basilios (patriark)
Patriark og katolikos Basilios av Etiopia (borgerlig navn Gebre Giyorgis Wolde Tsadik; født 23. april 1891 i Mada Mikael, Etiopia, død 13. oktober 1970 i Debre Libanos-klosteret) var fra 1951 til 1970 overhodet for den etiopisk-ortodokse kirke. Han var den første patriark av Etiopia.
Basilios var munk ved Debre Libanos-klosteret og ble i 1933 valgt til klosterets 57. abbed. Dette embete, med tittelen itsjege av St. Tekle Haimanots stol, var det høyeste kirkelige vervet en etiopiskfødt person kunne inneha på denne tiden. Den etiopiske kirke ble nemlig ledet av en koptisk, dvs. egyptiskfødt, metropolitt (Kyrillos IV), slik det hadde vært praksis siden kirkens grunnleggelse på 300-tallet.
Basilios ble bispeviet av patriark Yusab II av Alexandria i 1948. Da metropolitten døde to år senere, ble Basilios i 1951 innsatt som den første etiopiskfødte metropolitten av Etiopia. I 1959 gikk patriark Kyrillos VI med på å gjøre den etiopiske kirke til en autokefal kirke i den orientalsk-ortodokse kommunion. I en høytidelig seremoni opphøyet han Basilios til patriark av Etiopia.
Einar Førde
Einar Førde (20. januar 1943–26. september 2004) var en norsk politiker og stortingsrepresentant (1969-1989) for Arbeiderpartiet. Han var nestleder i Arbeiderpartiet fra 1981 til 1989 og parlamentarisk leder 1986–1989.
Basilios (patriark)
Sine siste leveår tilbragte Basilios igjen i klosteret Debre Libanos, der han også ble gravlagt.
Einar Førde
Førde var som politiker en viktig ideolog og strateg. Han var kirke- og undervisningsminister fra 1979 til 1981 og kringkastingssjef i NRK fra 1989 til 2001.
Bakgrunn og utdannelse
Førde ble født i industristedet Høyanger under den annen verdenskrig, som sønn av Gudleik Førde (1904–1998) og Dagny Hagen (1910–1991). Etter examen artium ved Eidsvoll landsgymnas ble han tatt opp og gjennomførte Forsvarets russiskkurs. Han studerte videre statsvitenskap, samfunnsøkonomi og historie ved Universitetet i Oslo. Han var i 1966 formann i Det Norske Studentersamfund og formann i den norsk hellaskomiteen 1970-1975.
Førde var også mellomdistanseløper. Han tok NM-gull for seniorer på 4 × 400 meter stafett i 1961 og sølv på 1500 m i 1963. Samme år vant han distansen under Nordisk juniormesterskap. Han representerte da Idrettsklubben Tjalve.
Einar Førde døde 61 år gammel av kreft etter en tids sykdom. Han var gift med Brit Fougner og senere med Synnøve Nymo.
Antonsmesse
Antonsmesse eller Anthoniusmesse er merkedag den 17. januar og er avmerket på primstaven som et kors eller en gris. Messa er til minne om eremitten Antonius som døde i 356. Han ble fristet og angrepet i ørkenen av Djevelen i skikkelse av en gris. Sankt Antonius regnes som husdyrenes skytshelgen.
Berchtesgaden fyrsteprosti
Berchtesgaden fyrsteprosti var et riksumiddelbart prosti i Det hellige romerske rike av den tyske nasjon. Dets territorium på 394 km² var sammenfallende med Berchtesgaden-dalen lengst sydøst i dagens tyske delstat Bayern.
Søre Elvdal kirke
Søre Elvdal kirke i Elvdal er en langkirke fra 1885 i Engerdal kommune, Innlandet fylke.
Berchtesgaden fyrsteprosti
Prostiet var riksumiddelbart fra 1102. I 1559 ble prosten opphevet til riksfyrstestanden og fikk dermed sete i den tysk-romerske riksdagen. På det kirkelige plan lå Berchtesgaden under den mektige naboen, fyrsterkebispedømmet Salzburg, men var i perioder også direkte underlagt paven.
Søre Elvdal kirke
Byggverket er i tømmer og har 80 plasser.
Berchtesgaden fyrsteprosti
Tiden som selvstendig stat tok slutt i 1802/03 med sekulariseringen av alle tysk-romerske riksstifter. Prostiet ble avviklet, og dets territorier inngikk først i det nyopprettede kurfyrstedømmet Salzburg, sammen med de tidligere fyrst(erke)bispedømmene Salzburg, Eichstätt og Passau. To år senere ble Salzburg og Berchtesgaden innlemmet i det nye østerrikske keiserriket. I løpet av napoleonskrigene måtte Østerrike avstå Salzburg og Berchtesgaden til Bayern. Etter Wienerkongressen ble Salzburg returnert til Østerrike, mens Berchtesgaden forble hos Bayern.
Daniel Haakonsen
Daniel Haakonsen (født 15. mai 1917, død 27. mai 1989) var en norsk litteraturviter og professor ved Universitetet i Oslo fra 1966. I 1951 tok han doktorgrad på en avhandling han kalte Skabelsen i Wergelands diktning.
Han var den første redaktøren i Universitas, mens Henrik Ibsens liv og forfatterskap preget meget av hans akademiske virksomhet.
Han var gift med litteraturviteren Vigdis Ystad.
Frongoch interneringsleir
Frongoch interneringsleir utenfor den walisiske byen Frongoch i Gwynedd ble opprettet som en provisorisk leir for tyske krigsfanger under første verdenskrig.
Frem til 1916 ble tyske fanger holdt i et forlatt brennevinsdestiller og noen enkle brakker. Etter påskeopprøret i april 1916 fant man det hensiktsmessig å flytte de tyske fangene, og brukte i stedet leiren til omkring 1800 irske fanger. Blant de som satt ser var Michael Collins og Arthur Griffith. Fangene fikk status som krigsfanger. Det er en utbredt misoppfatning at Eamon de Valera også var fengslet der, men han satt som vanlig fange i fengslene Dartmoor, Maidstone og Lewes.
Leiren ble raskt et opplæringssted for irske republikanere, med organisatorer som Michael Collins som lærere i geriljakrigføring og politisk agitasjon. Den ble etterhvert kjent som ollscoil na réabhlóide («Revolusjonsuniversitetet») eller Sinn Féin University på folkemunne i Irland.
Da David Lloyd George ble statsminister i desember 1916 tømte han leiren. Mange av fangene ble løslatt under et amnesti, mens andre ble flyttet og var fengslet til 1917 eller 1918.
Den lokale skolen Ysgol Bro Tryweryn står nå på stedet hvor leiren lå. Det står en minneplakett med innskrift på irsk, walisisk og engelsk der.
Storslettmyra naturreservat
Storslettmyra naturreservat ligger på østsiden av Famvatnet i Hattfjelldal kommune i Nordland. Naturreservatet har et areal på 1 100 dekar. Området er vernet for å bevare et våtmarksområde med tilhørende plante- og dyreliv, spesielt av hensyn til myrtypen og et område med et særdeles interessant fugleliv.
Trål
Trål (fra engelsk trawl, fra nederlandsk tragelen, «trekke, dra») er en type fiskeredskap. En trål er et fiskegarn formet som en lang trakt («trålpose»), og den slepes etter et fartøy – en tråler. Dette prinsippet krever nettingposer som slepes gjennom vann for å fange forskjellige arter av fisk eller noen ganger målrettede arter.
Båtene som brukes til tråling kalles trålere eller mindre vanlig, dragere (avledet fra tysk). Trålere varierer i størrelse fra små åpne båter med så lite som 30 hk (22 kW) motorer til store fabrikktrålere med over 10 000 hk (7,5 MW). Tråling kan utføres av én tråler eller av to trålere som fisker i samarbeid (partråling).
Tråling kan sammenlignes med dorging (avledet fra norrønt dorg). Mens tråling involverer et garn og vanligvis gjøres for kommersiell bruk, involverer dorging i stedet et snelle, stang og et agn eller et sluk, og gjøres vanligvis for rekreasjonsformål. Tråling er også ofte brukt som en vitenskapelig metode for prøvetaking.